CELEX: E2007J0001
Language: hu
Date: 2007-10-03 00:00:00
Title: A Bíróság ítélete ( 2007. október 3. ) az E-1/07. sz., elleni büntetőeljárás ügyben (Az ügyvédi szolgáltatásnyújtás szabadsága – 77/249/EGK tanácsi irányelv – Az EGT-megállapodás 7. cikke – Az EGT-megállapodáshoz fűzött 35. jegyzőkönyv – Az elsődlegesség és a közvetlen hatás elve – Összhangban álló értelmezés)

24.1.2008   
            
            
               HU
            
            
               Az Európai Unió Hivatalos Lapja
            
            
               C 17/13
            
         
      A BÍRÓSÁG ÍTÉLETE
   
   (2007. október 3.)
   az E-1/07. sz., elleni büntetőeljárás ügyben
   
      (Az ügyvédi szolgáltatásnyújtás szabadsága – 77/249/EGK tanácsi irányelv – Az EGT-megállapodás 7. cikke – Az EGT-megállapodáshoz fűzött 35. jegyzőkönyv – Az elsődlegesség és a közvetlen hatás elve – Összhangban álló értelmezés)
   
   (2008/C 17/09)
   Az E-1/07. sz., elleni büntetőeljárás – a Fürstliches Landgericht (hercegi bíróság) által a Bíróságnak benyújtott, az EGT-n belüli szabad szolgáltatásnyújtásra vonatkozó szabályok, és különösen az ügyvédi szolgáltatásnyújtás szabadsága tényleges gyakorlásának elősegítéséről szóló, 1977. március 22-i 77/249/EGK tanácsi irányelv értelmezésére irányuló kérelem ügyben a Carl Baudenbacher elnökből, Henrik Bull bíróból és Thorgeir Örlygsson előadó bíróból álló Bíróság 2007. október 3-án a következő ítéletet hozta:
   
               1.
            
            
               
                  A nemzeti jog olyan rendelkezése, amelynek értelmében azokban a bírósági eljárásokban, amelyekben ügyvéd képviseli a felet vagy védőügyvédet kell fogadni, a szolgáltatást nyújtó, más EGT-tagállamból való ügyvéd köteles helyi ügyvédet felkérni, hogy közösen járjanak el, nem esik az EGT-megállapodás 7. jegyzőkönyve 2. pontjában említett, az ügyvédi szolgáltatásnyújtás szabadsága tényleges gyakorlásának elősegítéséről szóló 77/249/EGK tanácsi irányelv 5. cikkének hatálya alá, továbbá nem egyeztethető össze az EGT-megállapodás 36. cikkének (1) bekezdésével és az irányelvvel, amennyiben helyi ügyvéd kijelölése szükséges olyan esetekben, amelyeknél az ügyvédi képviselet nem kötelező.
               
            
         
               2.
            
            
               
                  Az EGT-megállapodás nem követeli meg, hogy egy irányelv olyan rendelkezése, amelyet az EGT-megállapodás tartalmaz, közvetlenül hatályos legyen és olyan nemzeti jogszabály fölött álljon, amely nem ülteti át megfelelően a vonatkozó EGT-szabályt a nemzeti jogba.